Susan Abulhawa

Susan Abulhawa (Laribu zinli zuɣu: سوزان أبو الهوى; bɛ dɔɣi o la silimin goli June daba'ata dali, yuuni 1970 puuni) nyɛla Palestine ni America bilchina ŋun mali tabibi baŋsim (scientist), n nyɛ sasabra, ka lahi nyɛ ye duhira . O piligu lahibala shɛli o ni daa daa sabi n nyɛ, "mornings in the jenin". Bala pihita ni ayi daa labi sab lala lahibal ŋɔ bɛ ya balli ni ka kɔhili n gari bɛlinli tuh'tuha. Di ni daa nya kɔhibu pam maa daa chɛmi ka Abulhawa leb' sasabir' so Palestine nim ni  karimdi so sabbu pam. O lahibali din pahi ayi n nyɛ "The Blue Between Sky and Water 2015" . Bala pishi yinka daa lab'sab lala lahibali ŋɔ bɛ ya balli ni. "Against the Loveless World" n daa nyɛ Abulhawa lahibali din pahiri ata o ni daa sabi. O daa yihilimina yuuni 2020 puuni.  O daa lahi nyɛla daadamanim hachinim ye'duhira (human rights activist) ka lahi nyɛ binkɔbri hachinim soŋda (animal rights advocate) ka daa lahi nyɛ ŋun pili children's organization playgrounds n zaŋti Palestine.

 O pilli ni o shikuru chandi      
 O laamba daa nyɛla ban zɔ 1967 tɔb' la yaakoorɔ. O ba, lahibali tiribi ni yɛli sham, daa zɔmi tiligi ka che marafa. O ma mi daa bɔhindi la baŋsim Germany  lala saha maa, ka daa kɔŋ labbuna. Bɛ daa laɣimla tiŋyuli booni Jordan  ka naan yi yi n labi Kuwait tiŋgbanni n daa ti dɔɣi Abulhawa yuuni 1970 puunI. O laamb daa  lahi waligi la taba bɛ ni daa dɔɣi Abulhawa naagi, ka diche ka o bilimni daa niŋ yereyere, o daa chanimi n gindi Kuwait, United States, Jordan, ni Palestine sunsuuni. O daa bɛla o bapir sani United States, o ni daa nyɛ yuma anu.Din nyaanga,  o daa zaŋla yuun gbaliŋ n chani gindi o daŋsi ban'bɛ Jordan mini Kuwait sunsuuni. O lahi chaŋmi n ti  bɛ Dar al-Tifl al-Arabi, kpibsi yiŋ din be Jerusalem la, o ni  daa nyɛ yuun pii zaŋ chaŋ yuun pia ni ata. Abulhawa daa labi la United State na o ba sani n ti niŋ dabsi bihi ka daa nan kpɛ gomnanti soŋsim zaŋ chaŋ bihi yulibu polo dundɔŋ lani.  Abulhawa daa bɔhimla binvuri biɛhisi (Biology) Pfeiffer University din bɛ California la, ka daa lahi bɔhim ninsal hankali ni o zuɣupuri ni tumdi sham (Neurological Science) University of South Carolina School of Medicine puuni. O bɔhimyu ŋɔ nyaa, Abulhawa daa piligila o tuma medical  science ni. Lala saha ŋɔ ka o daa piligi o sasabritali maa. Ka daa lahi pili vihirovihiro tali tuma (researcher) tumadu karli sheli ni.

 Kundivihira